জো-নাং-লো-ত্সা-বা-ব্লো-গ্রোস-দ্পাল

জো-নাং-লো-ত্সা-বা-ব্লো-গ্রোস-দ্পাল () (১২৯৯-১৩৫৪) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র ও বিমলপ্রভা সম্বন্ধে পণ্ডিত ছিলেন।

জন্ম ও শিক্ষা
জো-নাং-লো-ত্সা-বা-ব্লো-গ্রোস-দ্পাল ১২৯৯ খ্রিষ্টাব্দে তিব্বতের ম্দো-স্মাদ () নামক স্থানে জন্মগ্রহণ করেন। কম বয়সেই তিনি দ্বাং-র্দ্জোং-পা () নামক বৌদ্ধভিক্ষুর নিকট হেবজ্র তন্ত্র, বজ্রপঞ্জরতন্ত্র, সম্পুততন্ত্র, বোধিসত্ত্বচর্যাবতার প্রভৃতি বিভিন্ন বিষয় সম্বন্ধে অধ্যয়ন করেন। নয় বছর বয়সে র্তা-নাগ () বৌদ্ধবিহারে তিনি দীক্ষা নেন এবং ঐ বিহারে ত্শুল-খ্রিম্স-ব্জাং () নামক ভিক্ষুর নিকট পনেরো বছর বয়স পর্যন্ত প্রজ্ঞাপারমিতা ও অভিধর্ম সম্বন্ধে শিক্ষালাভ করেন। এরপর তিনি সা-স্ক্যা বৌদ্ধবিহার যাত্রা কত্র স্তোন-পা-নাম-মখা'-য়ে-শেস নামক বৌদ্ধভিক্ষুর নিকট সূত্র ও তন্ত্র সম্বন্ধে অধ্যয়ন করেন। পঁচিশ বছর বয়সে ব্রাগ-রাম নামক স্থানে দ্পাং-লো-ত্সা-বা-ব্লো-গ্রোস-ব্র্তান-পা নামক বিখ্যাত তিব্বতী অনুবাদকের নিকট সংস্কৃত ব্যাকরণ ও ভাষাশিক্ষা করেন। এরপর দ্পাং-লো-ত্সা-বা-ব্লো-গ্রোস-ব্র্তান-পার নির্দেশে তিনি জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট অধ্যয়ন করেন ও সাতাশ বছর বয়সে তার নিকট ভিক্ষুর শপথ গ্রহণ করেন।

পরবর্তী জীবন
দোল-পো-পা-শেস-রাব-র্গ্যাল-ম্ত্শানের নির্দেশে জো-নাং-লো-ত্সা-বা-ব্লো-গ্রোস-দ্পাল কালচক্র তন্ত্র ও বিমলপ্রভা টীকাভাষ্য সম্বন্ধে শিক্ষাদানশুরু করেন। ১৩৩৪ খ্রিষ্টাব্দে তিনি ও সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান কালচক্র তন্ত্র ও বিমলপ্রভা টীকাভাষ্যের তিব্বতী অনুবাদকে নতুন করে সম্পাদনা করেন যা নব্য জো-নাং ঐতিহ্য নামে বিখ্যাত হয়। ১৩৩৯ খ্রিষ্টাব্দে দোল-পো-পা-শেস-রাব-র্গ্যাল-ম্ত্শান তাকে জো-নাং বৌদ্ধবিহারের প্রধান হিসেবে নির্বাচিত করেন এবং এই পদে তিনি পনেরো বছর থাকেন।

 তথ্যসূত্র 

বিষয়শ্রেণী:১২৯৯-এ জন্ম
বিষয়শ্রেণী:১৩৫৪-এ মৃত্যু
বিষয়শ্রেণী:জোনাং
বিষয়শ্রেণী:কালচক্র